CELEX: 32015D1290
Language: et
Date: 2015-07-23 00:00:00
Title: Komisjoni rakendusotsus (EL) 2015/1290, 23. juuli 2015, millega Euroopa Parlamendi ja nõukogu määruse (EÜ) nr 258/97 alusel antakse luba lasta toidu uuendkoostisosana turule põld-rusuvarre (Buglossoides arvensis) seemnetest saadud rafineeritud õli (teatavaks tehtud numbri C(2015) 4961 all)

28.7.2015   
            
            
               ET
            
            
               Euroopa Liidu Teataja
            
            
               L 198/22
            
         KOMISJONI RAKENDUSOTSUS (EL) 2015/1290,
   23. juuli 2015,
   millega Euroopa Parlamendi ja nõukogu määruse (EÜ) nr 258/97 alusel antakse luba lasta toidu uuendkoostisosana turule põld-rusuvarre (Buglossoides arvensis) seemnetest saadud rafineeritud õli
   
      
         (teatavaks tehtud numbri C(2015) 4961 all)
      
   
   (Ainult ingliskeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Äriühing Technology Crops International esitas 25. juunil 2013 Ühendkuningriigi pädevale asutusele taotluse lasta toidu uuendkoostisosana turule põld-rusuvarre (Buglossoides arvensis) seemnetest saadud rafineeritud õli.
            
         
               (2)
            
            
               Ühendkuningriigi pädev toiduhindamisasutus esitas 6. jaanuaril 2014 esmase hindamisaruande. Kõnealuses aruandes tegi toiduhindamisasutus järelduse, et põld-rusuvarre seemnetest saadud rafineeritud õli vastab määruse (EÜ) nr 258/97 artikli 3 lõikes 1 sätestatud uuendtoidu kriteeriumidele.
            
         
               (3)
            
            
               Komisjon edastas esmase hindamisaruande teistele liikmesriikidele 21. jaanuaril 2014.
            
         
               (4)
            
            
               Määruse (EÜ) nr 258/97 artikli 6 lõike 4 esimeses lõigus ettenähtud 60 päeva jooksul esitati põhjendatud vastuväiteid.
            
         
               (5)
            
            
               11. juunil 2014 küsis komisjon Euroopa Toiduohutusameti (edaspidi „toiduohutusamet”) arvamust ja palus toiduohutusametil määruse (EÜ) nr 258/97 kohaselt hinnata põld-rusuvarre seemnetest saadud rafineeritud õli kasutamist toidu uuendkoostisosana.
            
         
               (6)
            
            
               5. veebruaril 2015 esitas toiduohutusamet arvamuses „Scientific Opinion on the safety of refined Buglossoides Oil as a Novel Food ingredient” (2) järelduse, et põld-rusuvarre seemnetest saadud rafineeritud õli kasutamine on kavandatud kasutusviiside ja koguste juures ohutu.
            
         
               (7)
            
            
               Euroopa Parlamendi ja nõukogu direktiivis 2002/46/EÜ (3) on sätestatud nõuded, mis kehtivad toidulisandite puhul. Euroopa Parlamendi ja nõukogu määruses (EÜ) nr 1925/2006 (4) on sätestatud nõuded vitamiinide, mineraaltoitainete ja teatavate muude ainete toidule lisamise kohta. Komisjoni direktiivis 1999/21/EÜ (5) on sätestatud nõuded, mis kehtivad meditsiiniliseks eriotstarbeks ettenähtud dieettoitude puhul. Komisjoni direktiivis 96/8/EÜ (6) on sätestatud nõuded kehakaalu alandamiseks ettenähtud madala energiasisaldusega dieetides kasutatavate toiduainete kohta. Põld-rusuvarre seemnetest saadud rafineeritud õli kasutamist tuleks lubada viisil, mis ei piira kõnealuste õigusaktide sätete kohaldamist.
            
         
               (8)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Põld-rusuvarre (Buglossoides arvensis) seemnetest saadud rafineeritud õli, mis on määratletud I lisas, võib lasta Euroopa Liidu turule toidu uuendkoostisosana kasutamiseks II lisas sätestatud kasutusaladel ja maksimaalsetes annustes, piiramata sellega direktiivi 2002/46/EÜ, määruse (EÜ) nr 1925/2006, direktiivi 1999/21/EÜ ja direktiivi 96/8/EÜ konkreetsete sätete kohaldamist.
   Artikkel 2
   Käesoleva otsusega lubatud toidu uuendkoostisosa põld-rusuvarre (Buglossoides arvensis) seemnetest saadud rafineeritud õli nimetus seda sisaldavate toiduainete märgistusel on „rafineeritud põld-rusuvarreõli”.
   Artikkel 3
   Käesolev otsus on adresseeritud äriühingule Technology Crops International, 7996 North Point Blvd Winston Salem, NC 27106, USA.
   
      Brüssel, 23. juuli 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 43, 14.2.1997, lk 1.
   
      (2)  EFSA Journal 2015; 13 (2): 4029.
   
      (3)  Euroopa Parlamendi ja nõukogu direktiiv 2002/46/EÜ, 10. juuni 2002, toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).
   
      (4)  Euroopa Parlamendi ja nõukogu määrus (EÜ) nr 1925/2006, 20. detsember 2006, vitamiinide, mineraaltoitainete ja teatud muude ainete toidule lisamise kohta (ELT L 404, 30.12.2006, lk 26).
   
      (5)  Komisjoni direktiiv 1999/21/EÜ, 25. märts 1999, meditsiiniliseks eriotstarbeks mõeldud dieettoitude kohta (EÜT L 91, 7.4.1999, lk 29).
   
      (6)  Komisjoni direktiiv 96/8/EÜ, 26. veebruar 1996, kehakaalu alandamiseks ettenähtud madala energiasisaldusega dieetides kasutatavate toiduainete kohta (EÜT L 55, 6.3.1996, lk 22).
   
      I LISA
      
         PÕLD-RUSUVARRE (BUGLOSSOIDES ARVENSIS) SEEMNETEST SAADUD RAFINEERITUD ÕLI SPETSIFIKATSIOON
      
      
         Kirjeldus: põld-rusuvarreõli ekstraheeritakse põld-rusuvarre (Buglossoides arvensis (L.) I.M.Johnst.) seemnetest.
      
                  Katse
               
               
                  Kirjeldus
               
            
                  ALFA-linoleenhape
               
               
                  Vähemalt 35 massiprotsenti rasvhapete kogusisaldusest
               
            
                  Stearidoonhape
               
               
                  Vähemalt 15 massiprotsenti rasvhapete kogusisaldusest
               
            
                  Linoolhape
               
               
                  Vähemalt 8 massiprotsenti rasvhapete kogusisaldusest
               
            
                  
                     trans-rasvhapped
               
               
                  Kuni 2 massiprotsenti rasvhapete kogusisaldusest
               
            
                  Happearv
               
               
                  Kuni 0,6 mg KOH/g
               
            
                  Peroksiidiarv
               
               
                  Kuni 5 meq O2/kg
               
            
                  Seebistumatud ained
               
               
                  Kuni 2 %
               
            
                  Valgud (üldlämmastik)
               
               
                  Mitte üle 10 μg/ml
               
            
                  Pürrolisidiinalkaloidid
               
               
                  Avastamispiiri 4 μg/kg puhul mitteavastatav
               
            
   
      II LISA
      
         PÕLD-RUSUVARRE (BUGLOSSOIDES ARVENSIS) SEEMNETEST SAADUD RAFINEERITUD ÕLI LUBATUD KASUTUS
      
      
                  Toidugrupp
               
               
                  Stearidoonhappe maksimumsisaldus
               
            
                  Piimatooted ja nende analoogid
               
               
                  250 mg/100 g;
                  75 mg/100 g jookide puhul
               
            
                  Juust ja juustutooted
               
               
                  750 mg/100 g
               
            
                  Või ja muud rasva- ja õliemulsioonid, sealhulgas võided (mitte kuumtöötlemiseks või praadimiseks)
               
               
                  750 mg/100 g
               
            
                  Hommikusöögihelbed
               
               
                  625 mg/100 g
               
            
                  Toidulisandid, nagu on määratletud direktiivis 2002/46/EÜ, välja arvatud imikute ja väikelaste toidulisandid
               
               
                  500 mg päevadoosi kohta tootja soovituse järgi
               
            
                  Direktiivis 1999/21/EÜ määratletud meditsiiniliseks eriotstarbeks ettenähtud dieettoidud, välja arvatud imikute ja väikelaste dieettoidud
               
               
                  Vastavalt nende inimeste erivajadustele, kellele tooted on ette nähtud
               
            
                  Kehamassi vähendamiseks ettenähtud vähese energiasisaldusega dieetides kasutatavad toiduained, nagu on määratletud direktiivis 96/8/EÜ
               
               
                  250 mg toidukorra asendaja kohta